Letové prevádzkové služby Slovenskej republiky

náhľad|Pohľad na sekundárny prehľadový radar Letových prevádzkových služieb na vrchole Veľký Javorník (v Malých Karpatoch

Letové prevádzkové služby Slovenskej republiky (LPS SR) je štátny podnik, ktorý poskytuje služby riadenia letovej prevádzky vo vzdušnom priestore Slovenskej republiky. Podnik bol založený 1. januára 2000 rozhodnutím Ministerstva dopravy, pôšt a telekomunikácií SR. V roku 2023 odriadila LPS SR 522 514 letov, čo bol 13 % nárast oproti predošlému roku. Počet preletov bol takmer 430 tisíc. Prílety a odlety na slovenské letiská boli v počte 93 060, čo predstavje nárast o viac ako 6 % oproti predpandemickému roku 2019.

 Letové prevádzkové služby 
Letové prevádzkové služby patria medzi hlavnú náplň činnosti LPS SR. Tieto služby sú poskytované troma druhmi pracovísk:
 Oblastné stredisko riadenia (ACC) poskytuje služby riadenia, informačnú a pohotovostnú službu v riadenom priestore bratislavskej oblasti a informačnú a pohotovostnú službu letom v neriadenej oblasti.
 Približovacie stanovište riadenia (APP) poskytuje službu riadenia, letovú informačnú a pohotovostnú službu letom, ktoré prilietajú, alebo odlietajú z letiska. Samostatné pracoviská tejto služby sú na Letisku M. R. Štefánika v Bratislave a na Letisku Košice.
 Letisková riadiaca veža (TWR) poskytuje „letiskovú službu riadenia, letovú informačnú a pohotovostnú službu letiskovej prevádzke“, teda na letisku a v blízkom okolí. Prijímajú sa tu aj ohlasy plánovaných služieb. Pracoviská sú zariadené na letisku M. R. Štefánika, Letisku Košice, Letisku Piešťany, Letisku Poprad-Tatry a Letisku Žilina. Pred rekonštrukciou v júni 2009 odovzdalo LPS prevádzku leteckých navigačných služieb na Letisku Sliač do rúk Ministerstva obrany. Dovtedy bolo letisko rozdelené na civilnú a vojenskú časť. Po zaškolení personálu na prácu s civilnými letmi bude prevádzka zabezpečovaná Ozbrojenými silami.

Za riadený priestor sa považuje priestor vo výške nad 

 Letecké telekomunikačné služby 
Komunikačné služby sú poskytované Slovak Aeronautical Telecommunication Network. LPS SR prevádzkuje navigačné služby, ktoré informujú o relatívnej polohe lietadla. Prehľadové služby využívajú sieť radarov na určenie polohy a výšky lietadiel ako aj iných ukazovateľov letovej prevádzky. LPS SR ponúka komplexné spracovanie informácií z týchto rôznych zdrojov.
V roku 2009 podpísalo Slovensko spolu s Bosnou a Hercegovinou, Českom, Chorvátskom, Maďarskom, Rakúskom, Slovinskom dohodu o vytvorení Funkčného bloku vzdušného priestoru Strednej Európy. Týmto sa Slovensko pripojilo k celoeurópskej iniciatíve Single European Sky na vytvorenie jednotného rámca poskytovania leteckých navigačných služieb. Služby budú naďalej poskytované jednotlivými krajinami.

 Letecká informačná služba 
Do tejto oblasti patria informačné služby potrebné na plánovanie letov. Medzi informácie, ktoré letecký personál dostáva patria navigačné mapy, plány letísk, údaje situácii vo vzdušnom priestore a prípadných obmedzeniach a iné dôležité údaje. Niektoré informácie sa poskytujú aj online.

 Služba pátrania a záchrany 
LPS SR vytvorili na koordináciu pátrania a záchrany civilných, bezpečnostných a vojenských zložiek Záchranné koordinačné stredisko. Sídli v Bratislave a má celoslovenskú pôsobnosť. Skutočných leteckých nehôd je však len 40 % z prípadov. Pod ostatné prípady patria falošné správy. Služby Záchranného koordinačného strediska boli počas roku 2023 využité 590 krát..

 Referencie 

 Externé odkazy 
 Letové prevádzkové služby SR

Kategória:Slovenské štátne podniky
Kategória:Letecká doprava na Slovensku
Kategória:Organizácie založené v 2000
Kategória:Riadenie letovej prevádzky